

**Мемлекеттік әлеуметтік сақтандыру қорының активтерiн инвестициялауға арналған қаржы құралдарының тiзбесiн бекiту туралы**

***Күшін жойған***

Қазақстан Республикасы Үкіметінің 2004 жылғы 20 тамыздағы N 877 Қаулысы.
Күші жойылды - ҚР Үкіметінің 2007 жылғы 13 қарашадағы N 1081 Қаулысымен.

*Ескерту. Қаулының күші жойылды - ҚР Үкіметінің 2007 жылғы 13 қарашадағы*

 N 1081

*Қаулысымен.*

      "Мiндеттi әлеуметтік сақтандыру туралы" Қазақстан Республикасының 2003 жылғы 25 сәуiрдегi
 Заңын
 iске асыру мақсатында Қазақстан Республикасының Үкiметi қаулы етеді:

      1. Қоса берiліп отырған Мемлекеттiк әлеуметтік сақтандыру қорының активтерiн инвестициялауға арналған қаржы құралдарының тiзбесi бекiтiлсiн.

      2. Осы қаулы 2005 жылғы 1 қаңтардан бастап күшiне енедi.

*Қазақстан Республикасының*

*Премьер-Министрі*

Қазақстан Республикасы

Үкiметiнiң

2004 жылғы 20 тамыздағы

N 877 қаулысымен

бекiтiлген

**Мемлекеттiк әлеуметтiк сақтандыру қорының активтерiн инвестициялауға арналған қаржы құралдарының тiзбесi**

      1. Қазақстан Республикасының мемлекеттiк бағалы қағаздары - 50%-дан кем емес.

      2. Агенттiк бағалы қағаздары 25%-дан асырмай.

      3. Қазақстан Республикасы Ұлттық Банкiндегi салымдар (депозиттер) 30%-дан кем емес.

      4. Орналастыру күнiне бағалы қағаздары сауда ұйымдастырушылардың ресми тiзiмiне "A" санаты бойынша енгізiлген екiншi деңгейдегi банктердегi немесе резидент емес банкiнiң "А" санатынан ("Standard&Poor's және "Fitch" рейтинг агенттiктерiнiң жiктемесi бойынша) немесе "А2" санатынан ("Мооdу's Investors Service" рейтинг агенттіктерiнiң жiктемесi бойынша) төмен емес ұзақ мерзiмдi, қысқа мерзiмдi және жеке рейтингi бар еншілес резидент-банктегi салымдар (депозиттер) - 10%-дан кем емес.

      5. Мемлекеттік бағалы қағаздармен керi РЕПО операциялары 50%-дан кем емес.

      6. Агенттiк бағалы қағаздарымен керi РЕПО операциялары 25%-дан кем емес.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК